Når vi kommer ud herfra,
kører vi hele vejen til motorvejen på West Side.
Når vi kommer på den,
så tag banen til mig helt til venstre mod midterrabatten.
-Intet problem. -Sydgående.
De venter, når du kommer frem.
-Ja, de har slået lejr. -Ja.
Du kommer for sent.
Desværre.
Tak.
Okay. Hej!
-Hej, hvordan går det? -Det går godt. Godmorgen.
-Det er aldrig kedeligt. -Nej.
Hvor lang er turen?
Måske omkring…
Jeg ved det ikke med den omvej…
Matt, hvor lang er turen?
-Jeg kiggede inden, lidt over 20 minutter. -Okay.
Vi tjekkede, for mit signal var dårligt.
-Er fotografen på scooteren der igen? -Ja, ma'am.
-Virkelig? Den samme fyr? -Samme fyr.
-Hold da op. -Jeg så ham køre ind i parken.
Skal han med os?
Ja. Han var lige foran.
Der er mange, der tænker: "De har et problem med paparazzi."
I er tilbage. Går det godt?
Der var også dem i bygningens kælder,
da vi gik den tur, så optog de,
bare så du ved det.
I min mors tid var det fysisk chikane.
De holdt kameraerne op i ansigtet på dig, fulgte efter dig, jagtede dig.
Han følger efter os.
Den paparazzo. I værste fald kommer sikkerheden først.
I værste fald. Vi skal fra én garage til en anden,
det er ikke verdens ende.
Paparazzi chikanerer stadig folk.
Chikanen foregår mere online nu.
Når billederne er ude, og historien skrives ved siden af,
så kommer chikanen på sociale medier.
MEGHAN MARKLE ERKLÆRER KRIG MOD DRONNINGEN
At se en anden kvinde i mit liv, som jeg elsker,
blive udsat for dette. Det er svært.
VI HADER DIG, MM!
DIN SO!
MEGHANS TITEL ER KÆLLING
Det er jægeren mod byttet.
Vi er sammen med venner om under ti minutter.
Ja.
HARRY OG MEGHAN
Undskyld, vil du læne dig frem et øjeblik?
Vil du præsentere dig selv?
Ja. Mit navn er Doria, og jeg er Meghans mor.
Og de sidste fem år har været udfordrende.
Ja.
Hvordan føles det at være her og tale om det i dag?
Jeg er klar til at blive hørt, det er helt sikkert.
Lidt af mine oplevelser som hendes mor. Ja.
Kan du huske, da Meg fortalte dig, hun datede Harry?
Ja. Da hun fortalte mig det, snakkede vi i telefon, og hun sagde:
"Mor, jeg dater prins Harry."
Og jeg hviskede:
"Du godeste."
Hun sagde: "Du må ikke sige det." Så fra begyndelsen var det:
"Hold da op. Ingen må…"
Jeg husker også den første gang, jeg mødte ham.
Han var 185 høj, flot fyr med rødt hår.
Meget velopdragen. Han var rigtig flink.
Og de så glade ud sammen.
Som om han var den eneste ene.
Da det blev offentliggjort, at de var sammen,
virkede det som en morsom nyhed.
Det er officielt…
HARRYS HEMMELIGE ROMANCE
…amerikanske skuespillerinde, Meghan Markle, er prins Harrys kæreste.
Prins Harry lader til at være faldet for nogen ifølge rygterne.
Hendes navn er Meghan Markle.
Hun er med i Suits, hvis du tænkte: "Hvor har vi set hende?"
Hun er den smarte skønhed, der har vundet prins Harrys hjerte.
Skuespillerinde Meghan Markle har vundet prins Harrys hjerte, den royale slyngel.
Jeg er så glad!
Lige da nyheden kom ud, tror jeg, vi begge var lettede.
ER DETTE PRINS HARRYS NYE KÆRESTE?
Og dem, jeg ikke havde fortalt, at jeg datede H,
skrev til mig: "Passer det? Du godeste! Hvad?"
Folk var så begejstrede.
HARRYS NYE KÆRLIGHED?
Da jeg så overskrifterne, var jeg glad på hendes vegne.
Det lignede et eventyr.
Min søster ringede til mig og sagde: "Ved du, hvem Meghan er sammen med?
Jeg tror, hun er sammen med prins Harry."
Jeg sagde: "Hvad?"
Min telefon gik amok.
Jeg tænkte: "Hvad sker der?"
Det var som en tidevandsbølge.
Men denne unge dame er meget filantropisk.
Hun er også en del af FN.
Hun arbejder med velgørenhed,
hvilket nok var der, de fandt hinanden.
Jeg kan huske, vi snakkede om det. "Ville det ikke være godt,
hvis de allerede havde en identitet, succes
og fundet en plads i verden?"
Hvis der er et problem derude,
og vi har mulighed for at sætte noget i gang
og gøre noget ved det,
så mener jeg bestemt, at det er vores ansvar at gøre det.
Alles øjne er på den nye transatlantiske alliance.
En britisk prins og hans amerikanske udkårne.
Det var hektisk.
Det var, som om alt det, vi var nervøse for, når det kom ud:
"Okay, bare rolig. Det går fint."
Og så ændrede det sig meget hurtigt.
JONG YOUNG BLOMSTERMARKED
Jeg kan huske, jeg skulle købe blomster, og jeg kom ud af butikken.
Der må have været ni eller ti paparazzi,
der stod midt på gaden,
og de blokerede bilen
og sagde: "Hej, hvordan går det, Meghan?"
Jeg sagde: "Åh, tak. Hold varmen, folkens!"
H sagde dagen efter, at jeg ikke måtte tale med dem.
Jeg sagde: "Jeg ville bare være flink.
Det er nyt for mig."
Han sagde: "De engelske medier siger, at du elsker det."
"Du smiler, du elsker det."
MEGHAN MARKLE SMILEDE HELE TIDEN
Jeg kan huske, jeg sagde til hende: "Når det her kommer ud,
så bliver det ikke let."
De engelske medier er berygtede for at gøre alt, de kan,
for at få en historie.
De kigger i skraldespande, prøver at bryde ind på kontoer.
De gør, hvad de kan for at få en eksklusiv historie og tjene penge.
Jeg kan huske, hun var chokeret.
Hun sagde: "Virkelig? Gør de det?"
Jeg sagde: "Ja. Når de kan tjene millioner på det."
Det føltes, som om alle engelske medier invaderede Toronto.
Mit hus var omringet.
Mænd, der sad i deres biler hele tiden.
Ventede på, jeg gjorde noget.
Jeg hørte om det hele fra flere tusinde kilometer væk
og prøvede at gøre noget, men jeg var fuldstændig hjælpeløs.
Så sagde mine naboer: "De banker på alles døre for at finde dig."
De havde betalt naboer for at sætte et kamera op i min baghave.
Pludselig blev mit liv meget isoleret.
Alle gardinerne var trukket for, alle persienner var lukkede.
Det var skræmmende.
Mit ansigt var overalt, mit liv var overalt.
Sladderbladene havde overtaget alt.
MEGHANS CHOKERENDE FORTID
Langdistanceforhold er hårdt arbejde uanset hvad.
Og så med dette oveni?
Og imens man stadig lærer om hinanden.
Der blev sagt og skrevet ting,
som jeg måtte spørge hende om,
og det var den sværeste del.
Det sætter virkelig fart på læringskurven
i et forhold.
Sladderen går, vi må finde ud af mere om hende,
og hvad folk siger.
Hvad ved vi om denne mystiske kvinde, Paula?
-Et sødt nabolag. -Ja.
Jeg kan huske, du kom hjem fra Immaculate Heart en dag
og sagde: "Vi bor ovenpå en garage!"
-Det var godt… -Jeg sagde: "Ja, der er dejligt."
-Vi gik ned ad indkørslen. -Det var vores indkørsel.
Den var privat.
Vi holdt fester deromme.
Jeg kan huske, jeg tog en lille vogn
og kunne gå ned ad indkørslen og komme tilbage på den anden side.
Jeg voksede op i LA,
og jeg husker, min mor fortalte historier om at tage mig med til supermarkedet,
og kvinder spurgte: "Hvis barn er det?"
Hun sagde: "Det er mit barn."
"Du må være barnepigen. Hvor er hendes mor?"
For jeg var meget lys, og min mor var mørkere.
Mine forældre boede i The Valley, indtil jeg var omkring to år.
Da deres forhold sluttede, flyttede vi 40 minutter væk.
På det tidspunkt var der flest sorte der, hvor min mor og jeg boede.
Vi var tætte på min mor, hendes bedstemor.
Og min søster boede i nærheden.
Og mine veninder boede i nærheden.
Så vi havde et godt netværk af kvinder,
der hjalp mig med at opfostre Meg.
Hun var altid så nem at have med at gøre, meget sympatisk, let ved at få venner.
Hun var et meget empatisk barn.
Meget moden.
Jeg kan huske, jeg spurgte Meg, om jeg føltes som hendes mor.
Og hun sagde, at jeg føltes som hendes kontrollerende storesøster.
Det glemte jeg aldrig.
HOLLYWOOD SKOLE. ETBL. 1945
NYSGERRIGHED, FRYGTLØS, LÆREN, INSPIRERET
Ms. Debby.
-Jamen dog! -Goddag, hertuginde!
Hvordan går det?
Det går godt.
Hvor er det godt at se dig!
Dejligt at se dig.
Elsker dig.
Du godeste. Det er fantastisk.
Det var et godt valg at starte her, Meg…
Da vi gik tilbage til det, vi kaldt Den Røde Skolebygning.
Jeg gik der fra jeg var to til 11 år.
Det var dejligt at være tilbage.
Jeg vil vise dig, hvad du skrev til mig.
Jamen dog! Vis mig det.
Du skrev så flot.
Værsgo at læse det. Men læg mærke til det sidste.
"Kære ms. Debby. Du har hjulpet mig så meget, siden jeg var to år gammel.
Jeg vidste, jeg kunne regne med dig som rektor og også som ven.
Jeg kan ikke takke dig nok. Selvom jeg var på denne skole i ti år,
ville jeg ønske, jeg kunne blive i ti til.
Skolen vil altid have en plads i mit hjerte. Kærlig hilsen Meghan.
PS: Når jeg er rig og berømt, og jeg skriver min livshistorie,
vil jeg fortælle om dig og skolen, så du bliver verdenskendt."
Det er sandt.
Siger den 11-årige.
Hold da op.
Jeg var en nørd som barn.
Det er en vigtig del, som folk ikke forstår om mig.
Jeg var ikke den pæne.
Hele min identitet var bygget på at være den kloge.
Der er nogle afgørende øjeblikke i livet, og for mit vedkommende,
så fik jeg en reklame ændret, fordi jeg syntes, den var sexistisk.
Kvinder bekæmper fedtede gryder og pander med Ivory Clear…
Jeg var 11.
"I sidste uge på min skole så vi nyheder i samfundsfag.
Mens vi zappede,
så vi en reklame for den nye Ivory Clear-opvaskesæbe.
I reklamen sagde de, at kvinder bekæmper fedt,
hvilket betyder, at kun kvinder vasker op.
Da jeg hørte det, sagde drengene i klassen:
'Ja, det er der, kvinder hører hjemme. I køkkenet.'
Så jeg tænkte på, om I kunne ændre jeres reklame til: 'folk over hele USA.'"
Handskerne tages af.
Folk bekæmper fedtede gryder og pander med Ivory Clear.
Jeg ændrede den reklame med mit lille håndskrevne brev.
Og det var stort, for jeg begyndte i mellemtrinnet efter det.
Jeg var den lille aktivist.
Jeg mødte Meghan i syvende klasse.
Vi kom til alle vores nye fag,
og hun holdt døren og dansede step.
Vi blev bedste venner. Vi gik op i de samme fritidsaktiviteter
og tilbragte meget tid i lederroller på skolen og som frivillige.
Da jeg stillede op til elevrådet, var hun min kampagneleder.
Og hun tog det alvorligt.
Efter skole besøgte jeg min far, som var belysningsmester.
Nogle gange kom jeg med på settet til en sitcom, der hed "Vore værste år."
Jeg elskede at være på settet. Jeg elskede det.
Jeg elskede venskabet i besætningen.
Tom gjorde meget for vores skole.
Han var belysningsmester, og Meghan var involveret i optrædener.
-Nej, du kan ikke. -Jo, jeg kan.
Nej, du kan ikke, løgner!
Jeg lyver ikke!
Meghan elskede teateret.
Jeg tog med til alle hendes musicals og optrædener.
Hun var så lidenskabelig omkring det
og motiveret for succes.
Jeg kunne ikke hjælpe hende med lektier. Hun var klogere.
Hun fik kun 12-taller, meget disciplineret.
Jeg ville sige, Meg er en gammel sjæl.
Vi vil altid dedikere os til at skabe en bedre verden. Tak.
MEGHAN, 13 ÅR
Her var dimissionen fra highschool. The Hollywood Bowl.
Et hundrede og tre piger på scenen i hvide kjoler.
Ikke kåber. Men smukke hvide kjoler.
Der er det. Den sidste koncert, jeg så der, var sammen med min mor.
Og vi skulle køre fra parkeringspladsen,
og min mor dyttede, fordi en dame var længe om at finde vejen ud.
Damen vendte sig om og skreg N-ordet ad min mor.
Jeg kan huske min mor, det greb, hun havde om rattet.
Man kunne se, hun holdt så fast, at knoerne blev hvide.
Hun var stille resten af turen, vi talte aldrig om det.
Jeg havde aldrig før hørt nogen sige N-ordet.
Det er anderledes at være en minoritet,
men ikke blive behandlet sådan fra starten.
Men nu er folk meget bevidste om min race,
fordi det blev en stor sag, da jeg tog til Storbritannien.
Men før det
behandlede de fleste mig ikke som en sort kvinde.
Så den snak behøvede jeg ikke at tage.
Som forælder,
når jeg tænker tilbage, ville jeg gerne rejse tilbage
og have en rigtig samtale om,
hvordan verden ser dig.
Kan du forestille dig, hvis… Du er Harry, og jeg er dronningen.
-Bedstemor, jeg har mødt en smuk kvinde. -Ja.
Hun er af blandet race.
Jeg sagde til hende, jeg husker det, at det handler om race.
Og Meg sagde: "Mor, jeg vil ikke høre om det."
Jeg sagde: "Det vil du måske ikke, men det er det, der er på vej."
På det tidspunkt tænkte jeg ikke på, hvordan race spillede ind i det.
Jeg tænkte virkelig ikke på det.
I løbet af den første uge, at det blev kendt…
Den første historie var: Harrys pige næsten direkte fra Compton.
Jeg tænkte: "Hold da op!"
Først og fremmest er jeg ikke fra Compton, jeg har aldrig boet der.
Så det er ikke korrekt. Men hvorfor skal Compton blandes ind i det?
Paladsets strategi var: "Sig ingenting."
"Ingen kommentar." Alle, sig: "Ingen kommentar."
Men det, folk må forstå, er,
at familien tænkte,
at alt, hun gennemgik,
havde de også været igennem.
Det var nærmest et optagelsesritual.
Nogle medlemmer af familien sagde: "Min kone måtte gennemgå det.
Hvorfor skal din kæreste behandles anderledes?
Hvorfor skal hun have særbehandling? Hvorfor skal hun beskyttes?"
Jeg sagde: "Forskellen er raceelementet."
EN ER BLEVET GANGSTER
MEGHAN MARKLE KOMMER FRA BYENS
HÅRDESTE BANDEKVARTER
HARRYS KÆRESTES FORFÆDRE VAR
EN SKRÆDDER, EN LÆRER, EN TØJRENSER
MEGHAN MARKLE FRA CRENSHAW, LA
47 FORBRYDELSER DEN SENESTE UGE
MARKLES MOR DORIA RAGLAND BOR DER
De tog billeder af forskellige steder som Skid Row
og sagde, jeg boede der, og at hun kom derfra.
Det var rædselsfuldt.
Men jeg holdt linjen: "Sig ingenting."
Otte dage efter, forholdet blev kendt, udsendte jeg en udtalelse,
der påtalte den racistiske tone i artikler og overskrifter
skrevet af den britiske presse,
og den direkte racisme fra de artikler på de sociale medier.
UDTALELSE AF PRINS HARRYS KOMMUNIKATIONSSEKRETÆR
Kensington Palace udsender en udtalelse
om chikanen, Meghan Markle oplever.
Nu siger han, at hun er udsat for overgreb og chikane med racistisk motiv.
"Prins Harry er bekymret for ms. Markles sikkerhed og er skuffet over,
at han ikke har kunnet beskytte hende."
Det er ikke en leg, det er hendes liv.
Det er en tydelig besked til den britiske presse: "Træk jer."
Hun var en prinsesse direkte fra Compton.
Det var brutalt, men det var på nogle måder ikke overraskende.
Den britiske sladderpresse spiller en unik rolle i det britiske samfund.
De har både det virkeligt sensationelle segment,
der elsker sladder.
Men samtidig er det ikke bare underholdning,
for sladderbladene har haft indflydelse på meningsdannelse i lang tid.
Et antal sladderblade kunne presse regeringen.
Under valg er de populære af en grund.
Den britiske sladderpresse findes både som udgivelser,
men også som mentalitet. Og den er skadelig.
Vi må erkende, at dette er en hvid industri.
Sorte udgør omkring 3,5 procent af befolkningen
og 0,2 procent af journalisterne.
DESVÆRRE, HUN BESTÅR IKKE MOR-TESTEN
Så dem, der finder på de overskrifter,
gør det i en redaktion, der er næsten helt hvid.
Og det er dem, der beslutter, om de krydser grænsen for racisme.
Og dem, der træder ind i offentligheden,
især en, der er kvinde og sort,
er et rimeligt mål i deres øjne.
Det er alt på vores liste.
Jeg tager den herfra.
De henter dig om få minutter.
Jeg er kommet langt siden Den Røde Skolebygning.
Er den stram?
-Er du nervøs? -Ja.
Bare tag det, som det kommer.
Man taler ikke om blandet racebaggrund.
Så meget af min selvidentitet
var at prøve at finde ud af, hvor jeg passer ind.
Du er ikke hvid nok, du er ikke sort nok,
men sådan ser jeg ikke verden.
-Dejligt at møde dig. -I lige måde. Min mor er her i aften.
-Mor! Meghan Markles mor er her også. -Hvad?
Hej, bror. Anthony. Dejligt at møde dig.
Jeg har lært, at vi ikke ser verden, som den er. Vi ser den, som vi er.
Da jeg mødte Meghan, havde jeg nok rejst halvdelen af Commonwealth rundt.
Jeg mødte mennesker og samfund i hele verden.
Og derfor troede jeg, at jeg vidste det.
Jeg troede, jeg havde en bevidsthed om problemer, levemåder,
ubevidst bias. Det hele.
Og nu er det min ære at præsentere
NAACP Præsidentpris til
prins Harry og Meghan, hertug og hertuginde af Sussex.
PRÆSIDENTPRIS
Men efter at høre hende tale og se hende i samtaler,
tænkte jeg, at jeg gik i søvne gennem livet.
Man kan roligt sige, at jeg kommer fra en anden baggrund end min kone.
Men vores liv blev ført sammen af en grund.
Vi deler et engagement i et liv i tjeneste,
et ansvar for at konfrontere uretfærdighed
og en tro på at de, der oftest bliver overset,
er de vigtigste at lytte til.
Jeg kunne ikke være mere stolt over, at vi arbejder sammen om dette.
Vi flyttede til Californien, min hjemstat, kort før mordet på George Floyd.
Og for sorte i USA stod de ni minutter og 29 sekunder udenfor tid
og frembragte århundreder af åbne sår.
Min søn, min datter, mine børn
er af blandet race, og det er jeg meget stolt af.
Når mine børn vokser op, og de ser tilbage på dette øjeblik,
og de vender sig mod mig og spørger: "Hvad gjorde du i det øjeblik?"
Så vil jeg kunne give dem et svar.
Hej-ho, hej-ho, så skal vi ud at gå
Jeg synes, man har et ansvar som menneske.
Hvis man bringer et lille menneske ind i verden,
så bør man gøre alt, man kan, for at gør verden et bedre sted for dem.
Vi får aldrig mulighed for at være så tæt på kolibrier igen.
-Hvorfor? -Se bare.
Fordi de er bange for mennesker.
Se dem lige!
Archie!
Jeg har en beskidt fod, mor!
Fordi jeg var sammen med dig.
Hold da op!
Jeg har en beskidt fod.
Du har en beskidt fod, skat.
Far er fuglekigger, så det er et stort øjeblik for ham.
Men det, der også er vigtigt for os,
er at sørge for, at vi ikke gentager de fejl, vores forældre begik.
Hvem er det?
Det er tusindbenet.
Der er så meget fra barndommen, som man tager med ind i nutiden.
Især, når man er produkt af en skilsmisse.
Jeg tror, de fleste børn, der kommer fra skilte forældre,
har meget til fælles, uanset hvad deres baggrund er.
At blive flyttet frem og tilbage, eller måske konkurrerer forældrene,
eller man er et sted længere, end man har lyst til,
eller et andet sted mindre. Der er mange aspekter.
Selvom mine forældre samarbejdede,
hvis man tænker på, hvordan det påvirker, hvem man bliver, og hvad man vil…
Det er sjovt, da jeg var 12, gik jeg på Immaculate Heart,
og en af opgaverne var at skrive et digt om dit liv.
Og jeg kan stadig huske digtet. Det lød:
To huse, to hjem, To køkkener, to telefoner,
To sofaer, hvor jeg ligger, To steder, hvor jeg bor,
Flytte, flytte her og der, Fra mandag til fredag er jeg allevegne.
Forstå mig ret, det er ikke så slemt, Men nogle gange gør det mig trist.
Jeg vil leve det kerneliv Med en glad far og hans kærlige viv,
Et hvidt hegn, en pelset hund, En pejs med en brændende kævle.
Men det er ikke ægte, det er bare en drøm, Jeg kan ikke græde eller skrige.
Så her sidder jeg med kat nummer tre. Livet var let, hvis der var to af mig.
Jeg var hos min mor i hverdagen og hos min far i weekenden.
Min far boede alene, han havde to voksne børn,
som var flyttet ud.
Hvor er far?
Hov. Jeg må zoome ud på dig.
Du må trykke på knappen bagpå.
-Nå ja. -Ser du? Tryk på knappen.
Så kommer du frem, ikke?
Okay. Er jeg der? Gad vide.
Okay, vi ses senere. Farvel.
Jeg var fars pige hele mit liv.
Okay, jeg må trykke på knappen.
Jeg var meget hos ham.
Værsgo.
Fars billeder.
Vi skal fange fisk til middag.
Fisk til middag.
Det er vores mål. Ja, det er.
Men jeg husker også, at jeg var ensom som barn.
Og at jeg ønskede, der var flere mennesker omkring mig.
-Beslutsom. -Hvad?
Beslutsom.
Hun levede et helt liv, før hun mødte H.
Hun havde en vennegruppe,
og Meg var meget udadvendt og social.
Hun boede i Toronto.
Hun var meget åben.
Jeg boede i et godt lille boligkvarter. Jeg havde mine to hunde.
Det var dejligt. Det var nemt, beskedent.
Gå på vandreture. Tage på settet.
Jeg elskede mit job.
Her kommer de. Klaptræerne klar. Lås den.
Toronto var en oase for skuespillere, der arbejdede i byen.
Meg kunne gå i supermarkedet og blive genkendt.
Og folk sagde: "Er du ikke med i Suits?"
Når vi var på gaden, ville hun altid
fysisk interagere med fans.
Tilbyde en selfie, lægge deres arm rundt om hende.
Selvfølgelig! Hvad hedder du?
Derudover havde hun meget frihed.
Hun havde et smukt liv,
før det hele sprang i luften.
Hej!
Få fat i det.
Ja, selvfølgelig.
Det tog hurtigt en mørk drejning.
Der er en indbygget nysgerrighed
og holdning til de kongelige, som jeg ikke har set før.
Paparazzi kom for at prøve at få øje på hende.
Og folk prøvede at købe call sheets
fra produktionsassistenter på programmet
for at finde ud af, hvornår hun skulle arbejde.
De kom med meget lange linser og gemte sig på bakker,
så de kunne se hende.
Folk brød ind i området omkring deres trailere
og prøvede at få billeder, når hun kom ind
og ud af sin trailer. Det begyndte at virke farligt for hende.
På et tidspunkt måtte vi sætte hegn omkring trailerne.
Og det var virkelig en udfordring,
fordi hun var i en tv-serie,
og hun er en type, der ikke vil gøre noget vanskeligt for nogen.
Men ingen vidste, hvordan
man håndterede denne nye tilstand.
Jeg var bange for, at nogen ville vente på hende i traileren.
Så jeg sagde til politiet,
hvis enhver anden kvinde i Toronto sagde til jer:
"Seks voksne mænd sover i deres biler omkring mit hus
og forfølger mig over alt, og jeg er bange."
Ville I ikke sige, det var stalking?
Og de sagde: "Ja, vi kan ikke gøre noget
på grund af den, du er dater."
Skal jeg bare leve sådan her?
Så fik jeg en dødstrussel,
og tingene ændrede sig, fordi jeg måtte have vagter.
Jeg blev ansat af NBC til at varetage Meghans sikkerhed.
Det har været meget intenst
med medierne. Jeg har arbejdet for kendte før,
for rige familier…
Det her knuste barometeret.
Meg, kom nu!
Paparazzi ville gøre, hvad de måtte, for at få et billede.
Mit job var at sørge for, de ikke vidste, hvor vi skulle hen,
og hvornår vi ankom.
Vi havde en særlig chauffør, der kørte mig og Meghan til studiet.
Han var trænet i undvigelseskørsel.
Vi måtte tage forskellige ruter til studiet
for at komme væk fra paparazzi, der jagtede os.
Og når vi kørte tilbage mod bopælen efter studiet,
var der folk med radioer, der fortalte,
at vi var på vej tilbage til området.
Så vi måtte tage gyder
og få Meghan til bagsiden af huset, åbne garageporten
og sørge for, der ikke var nogen, så vi kunne snige os ind.
Det var skræmmende.
Der var hele tiden folk ved hendes dør, eller de prøvede at komme ind i huset
eller at komme rundt om, så de kunne finde hende.
Posten blev gennemgået, den blev sendt til studiet.
Der kom nogle ting, der var lidt usædvanlige,
og dem sendte vi til Harrys sikkerhedsfolk i England,
og de tog sig af de situationer og holdt øje med, hvad der foregik.
Da alt det begyndte at ske,
sagde mine venner og dem, der elsker og holder af mig:
"Er han det værd?
Vi ved, du er glad, og vi ved, du elsker ham.
Er han det her værd? Se, hvad der sker med dit liv."
Vi gjorde alt, vi kunne, for at være der for hinanden.
M: DET, JEG VED INDTIL VIDERE:
4. - 8. MAJ M TIL LONDON - BOOKET
Vi måtte holde forbindelsen.
Ellers havde vi ikke overlevet.
Jeg ved ikke, hvordan vi gjorde det, men vi gjorde det.
Det meste af tiden var vi på hver sin side af Atlanten.
Hun var i Canada og arbejdede.
Jeg rejste på besøg der,
og hun kom over for at se mig.
12. - 15. JUNI M TIL LONDON - MÅ BOOKES
30. JUNI - 4. JULI M TIL LONDON - BOOKET
Jeg tog direkte fra settet til lufthavnen, kom frem,
landede, blev chikaneret.
Prøvede at nå ham diskret. Gå i ly.
Og så flyve tilbage og tage på settet.
Om og om igen. Konstant.
Dating blev en kombination af biljagter,
undvigelseskørsel
og forklædninger.
Hvilket ikke er en sund måde at starte et forhold på.
Men vi prøvede altid at se det med mest mulig humor.
Hver gang, vi så hinanden,
gav vi hinanden et stort knus
og prøvede at have et så normalt liv som muligt.
Jeg rejste væk og tog en weekend med hende og en flok venner.
Det er sjovt at se tilbage på nu,
for jeg ved meget nu, og jeg er glad for, jeg ikke vidste det dengang.
Fordi jeg kunne være mig selv uden så meget forberedelse.
Selv da Will og Kate kom,
og jeg mødte hende. De kom til middag.
Jeg kan huske, jeg var i hullede jeans, og jeg var barfodet.
Jeg var en krammer, det har jeg altid været.
Jeg vidste ikke, det var ubehageligt for mange briter.
Så jeg begyndte hurtigt at forstå,
at den udvendige formalitet også vendte indad.
Der er en maske, man kan tage på.
Og når man lukker døren, kan man sige: "Åh, skønt. Vi kan slappe af nu."
Men formaliteten gælder begge sider.
Og det overraskede mig.
Min bedstemor var det første højtstående medlem af familien, som Meghan mødte.
Hun anede ikke, hvad det hele bestod af.
Så det rystede hende lidt.
Det er surrealistisk.
Der var ikke et stort øjeblik: "Nu skal du møde min bedstemor."
Jeg vidste ikke, jeg skulle møde hende, før få øjeblikke inden.
Vi var i bilen, og vi var på vej til Royal Lodge til frokost,
og han sagde: "Min bedstemor kommer efter kirke."
Vi var i bilen, og han spurgte: "Du ved, hvordan man nejer, ikke?"
Og jeg troede, det var for sjov.
Ho!
Hvordan forklarer man folk det?
Hvordan forklarer man, at man bukker for sin bedstemor,
og at man skal neje? Især til en amerikaner. Det er underligt.
PRIVAT INDGANG
Nu begynder jeg at indse, at det er stort.
Amerikanere vil forstå det her.
Vi har Medieval Times middag og turnering.
Sådan var det. Jeg nejede, som om…
En fornøjelse at møde Dem, Deres Majestæt.
Var det okay?
Det var så intenst.
Og da hun gik, sagde Eugenie og Jack og Fergie:
"Det klarede du flot!"
Tak. Jeg vidste ikke, hvad jeg gjorde.
Jeg kan huske, min familie mødte hende og var meget imponerede.
Nogle af dem vidste ikke, hvad de skulle gøre.
Så jeg tror, de var overraskede.
De var overraskede over, at en rødhåret kunne score en smuk kvinde.
En så intelligent kvinde.
Men det, at jeg datede en amerikansk skuespillerinde,
var nok det, der slørede deres dømmekraft mest i starten.
"Hun er skuespillerinde, det holder ikke."
Hej, Meghan!
Det, at jeg var skuespillerinde, var sjovt nok det største problem.
Der var en forestilling om, hvordan det ser ud
fra et engelsk synspunkt. Hollywood og…
Det var let for dem at forestille sig en type.
-Hej. -Hej.
"A LOT LIKE LOVE" (2005) ROLLE: "LÆKKER PIGE"
-Hej. -Hej.
Første gang, jeg mødte Meghan, var i 2007.
Hun havde allerede haft et par roller.
Jeg blev ringet op
af Fox, som sagde: "Vi har hyret en pige,
og hun var fantastisk, og hun har brug for en agent, og vi elsker dig.
Du skal møde hende." Jeg sagde: "Fint."
Hun måtte tage til møder og auditions og starte fra bunden.
Det tærer på selvtilliden
at gå til auditions, især hvis du ikke passer i en kasse.
Jeg vidste ikke, hun var halvt sort.
Jeg troede, hun var en brun californier.
Jeg kan ikke huske, hvornår jeg fandt ud af det.
Da jeg fandt ud af det, sendte jeg hende ud til sorte roller.
Nogle gange foreslog jeg hende til roller, og besætningen sagde: "Hvad?"
Jeg sagde: "Hun er blandet race, hendes mor er sort."
"Det ligner hun ikke."
Når man får "nej" hele tiden,
tænker man: "Hvad er der galt med mig? Jeg er ikke god nok til den eller den."
Det er det samme, som da jeg var barn.
Hvor passer jeg ind?
Hun gik til auditions
og var tæt på at få roller, men hun fik dem ikke.
Jeg var imponeret og stolt af hende.
Når du falder, må du rejse dig.
Hun fortsatte bare.
Jeg ville bare være med i en tv-serie med fremtidsudsigter og stabilitet.
Hun var stædig, og det var imponerende,
at hun ikke kastede håndklædet i ringen.
Og endelig sagde universet "ja".
Mike Ross?
Hej. Jeg er Rachael Zane, Jeg giver dig en introduktion.
Hold da op! Du er pæn.
Godt. Lad os få det overstået. Jeg ikke er interesseret.
Jeg har altid elsket det billede.
Også mig.
Rachael Zane var på nogle måder et af de første eksempler, jeg havde set,
på en kvinde med en anerkendt blandet racebaggrund.
At se hendes familie, og hvordan det passer sammen.
Jeg var et barn.
De fleste børn giver slip på ting.
Da de vidste, hvem hun var, skrev de ind i det.
Hun kommer med en lethed.
Og for en instruktør er hun en simpel skuespiller,
fordi hun altid er naturlig, men også har fuldstændig tillid.
Hun overtænkte ikke, hun gjorde det bare.
Jeg tror, det fik mange til at slappe af.
Hej. Velkommen til Suits-fraklip, Sæson Fem.
Hele besætningen holdt af hinanden.
Og det var limen i mange af forholdene.
Fraklip.
Hun kunne lide at være en del af noget.
Men jeg tror ikke, skuespil er hendes egentlige lidenskab.
Hun kogte af ideer.
Det er sådan, jeg ville beskrive hende dengang.
Jeg tror, hun var på vej mod større ting.
Nu er vi i Beverly Hills, og vi kører forbi
Beverly Hills Hotel, hvor jeg vil være på søndag og møde andre Northwestern-folk.
På Northwestern havde jeg hovedfag i drama og internationale forhold.
Og jeg elskede at skrive. Og jeg tog sidefag i engelsk.
Så der er den kloge del.
Der er den interesse i, hvordan verden fungerer.
Hold da op!
-Det er sjovt! -Det er virkelig…
Jeg har aldrig været typen, der kun gør én ting.
Det var nok sådan, min hjemmeside kom til verden.
Da hun beskrev den for mig,
sagde hun: "Det er din bedste ven, der fortæller dig om alt det,
du ville ønske, du vidste, på ét sted."
Der var mode. Der var mad og rejser. Det var alle de ting, jeg elskede.
Og TheTig var ikke bare en hobby,
den blev en succesfuld forretning.
Jeg sagde altid til hende: "Jeg tror, du er en producer.
Du er en producer. Du er en aktivist."
FRA POLITIK TIL SKUESPIL
Jeg skrev artikler om selvværd.
Om blandet racebaggrund og om frivilligt arbejde.
Mens jeg lavede Suits, tog jeg til Indien i pauserne.
Tog til Rwanda og arbejdede for sager.
Det var jeg vild med.
Jeg prøvede ikke at finde den lille indiefilm,
der vinder mig en Oscar. Nej.
Jeg ville bare være frivillig.
Fornemme damer og herrer, jeg er enormt beæret over
at være UN Womens talskvinde for politisk deltagelse og lederskab.
Jeg er stolt af at være kvinde og feminist.
Hun lever for tjeneste. Det tror jeg også, H gør.
Og det er sjældent.
Velkommen og tak, fordi I er her.
Vi er meget taknemmelige. Det er noget, vi har…
Meget af det, som H og jeg fandt sammen om
i begyndelsen, var, at H og jeg har mange parallelle interesser,
selvom vores verdener og liv var så forskellige.
For os er det meget vigtigt, denne
idé om ligeværd. Om det er mellem racer,
køn, eller som her, vacciner.
At være udstyret med den information, vi behøver
for at tjene et større formål.
Som jeg ser det, forelskede jeg mig hovedkulds i hende,
fordi mit hjerte sagde,
at det var hende, jeg skulle tilbringe mit liv med.
Og da jeg fandt ud af mere,
sagde mit hoved: "Hun er også perfekt til rollen."
I forhold til Meghan,
så fandt jeg nålen i høstakken.
Fortæl mig om frieriet.
Ser du på mig? Du kan fortælle det.
Jeg ville gøre det før. Men jeg måtte bede om bedstemors tilladelse,
så jeg kunne ikke gøre det udenfor Storbritannien.
Jeg åbnede champagnen, imens hun stegte en kylling,
og det afslørede planen lidt.
"Hvad er anledningen?"
Jeg sagde: "Jeg havde den bare liggende."
Det var en magnumflaske.
Jeg vidste ikke, hun ville sige ja,
men hun havde flyttet Guy. Så Guy var mit gidsel.
Min hund.
Han gik på stylter, så han kunne ikke løbe væk.
Vi var i Ward-haven, som personalelejlighederne har udsigt til.
Jeg havde 15 af de der elektriske lys.
Åh gud, Jess. Nu sker det.
Åh gud.
Jeg måtte ikke kigge.
-Åh gud. -Hvilken stilling var du i?
Hunden.
-Den var god. -Var den god?
Se, han er sjov.
Selvfølgelig gik jeg på ét knæ.
Selvfølgelig.
Han var på et knæ, og jeg tænkte: "Ja!" Jeg var så glad og begejstret.
Jeg tænkte: "Vi gør det."
FORLOVELSESAFTEN
De var så glade.
Og de gik stille med det. Det skulle offentliggøres få uger efter.
Vi holdt en lille forlovelsesfest,
og alle havde dyredragter på.
Meghan og Harry var i matchende pingvindragter,
for pingviner danner par for livet. De var så søde.
Og vi morede os.
Hun følte, de kunne tackle verden.
Kongeligt nyt.
Prins Harry er officielt forlovet med amerikanske skuespiller Meghan Markle.
Meddelelsen maner ugevis af spekulation i ro.
Mange er begejstrede for, at hun kommer med et frisk pust
til kongefamilien, og det er godt nyt.
Vi er så glade. Det er hele verden.
Det viser, hvor meget nærmere den generelle befolkning,
kongefamilien er ved at komme.
Hånden op. Ved I
-hvem Meghan Markle er? -Ja.
Jeg tror, det vil gøre en forskel,
fordi nogle folk er meget racistiske mod folk på grund af hudfarve.
Og når Meghan Markle kommer med i kongefamilien,
så tror jeg, de måske ændrer mening.
Foreningen af Harry og Meghan
betyder for mange farvede og det sorte engelske samfund,
at de muligvis for første gang føler sig set.
MEGHAN MARKLE SKRIVER HISTORIE
EN FARVET KVINDE I ET ÆGTE EVENTYR
Som alle andre, blev mange sorte optagede
af denne romance og dette øjebliks vidunder.
Jeg ville have, det gik godt, som mange andre også ønskede.
HVORFOR ER JEG BEKYMRET?
Men eventyret kommer ind
i et land, der er i gang med en giftig debat om EU.
BREXIT NU
Det er en enestående mulighed.
Vi må tage kontrollen over dette land tilbage.
-Kan I høre mig bagved? -Ja!
Immigration er det største problem.
Folk er kede af det, de er ulykkelige.
VI VIL HAVE VORES LAND TILBAGE
Hvis man går tilbage og ser på de sociale medier dengang,
så var immigration i centrum af debatterne.
Og immigration er ofte i dette land kodesprog for race.
Alle burde bekymre sig om ulovlig indvandring.
Vi ved ikke, hvem de er.
Tag hjem til Afrika!
Send dem hjem.
'ET VIRVAR AF HAD': FORSTÅ BREXIT-RACISME
EU-kommissionens rapport i 2016, på samme tid
som vores forhold blev kendt,
advarede om, hvis regeringen ikke gør noget,
eller hvis medierne ikke får styr på sig selv,
så vil den eksisterende kulturelle krig
blive stor og blive et problem.
FODRER FORDOMME
BREXIT: STIGNING I RACISTISKE ANGREB EFTER EU-AFSTEMNING
Det var den perfekte storm,
som gav troværdighed til jingoisme og nationalisme.
Og gav folk med et forfærdeligt verdenssyn
lidt mere styrke og selvtillid
til at sige, hvad de ville, og gøre, hvad de ville.
VOLDTÆGTSFLYGTNINGE UVELKOMNE
Så det var et beklageligt tidspunkt
for Storbritannien at udleve dette eventyr om denne eventyrprinsesse
og dette mangfoldige moderne land.
KONGELIG FORLOVELSESMEDDELELSE 27. NOVEMBER 2017
Man så det og bed negle.
Kunne sladderbladene styre sig?
Kunne paladset overtale dem til at styre sig?
Kunne vi som nation vænne os af med at ville blande os i kongefamiliens
privatliv mere, end det er rimeligt?
Tillykke fra os alle. Hvordan har I det?
Ja, overstadige.
I den syvende himmel. Og glade for, at det ikke regner.
Meghan, hvordan har du det i dag?
Meget glad, tak.
På det tidspunkt troede jeg på det, jeg fik at vide.
At det ville gå over. Det ville blive bedre.
Det er bare det, de gør i starten.
Løftet om, når I er gift, bare rolig, så bliver det bedre.
Når de vænner sig til dig, bliver det bedre.
Selvfølgelig.
Men uanset hvor meget, jeg prøvede, uanset hvor god jeg var.
Uanset, hvad jeg gjorde,
så ville de finde en måde
at udslette mig.
Tekster af: Satine von Gersdorff